24 finalister blev fundet, og nu er vinderen kåret.

I slutningen af december satte vi en afstemning i gang om, hvilken bygning i Aarhus, der var den smukkeste. Vi fandt 24 nominerede ved at spørge på vores Instagram-profil, gennem diskussioner på redaktionen og ved hjælp af en afstemning i Facebook-gruppen Gamle Aarhus.

Nu er der stemt. 4.200 stemmer fordeler sig på finalisterne, og en klar vinder er fundet. Med over 20 procent af de samlede stemmer og med flere end dobbelt så mange stemmer som nummer 2 hæver Toldboden på Aarhus Havn sig som en klokkeklar vinder.

Hvor mange stemmer de 23 andre har fået, og hvordan de fordeler sig i forhold til hinanden, kan du se nedenfor.

Tak fordi I kom med bud til nominerede, og tak fordi I stemte. Og tillykke til Toldboden, som er byens smukkeste bygning.

I den kommende uge tegner vi et portræt af Toldboden og krydrer med et stort billedgalleri.